RESOLUCIÓN do 22 de febreiro de 2013, da Dirección Xeral de Traballo e Economía Social, pola que se ordena o rexistro, o depósito e a publicación, no Diario Oficial de Galicia, do acordo da comisión mixta do convenio colectivo de Autoestradas de Galicia, Autopistas de Galicia, Concesionaria de la Xunta de Galicia, S.A., relativo á aprobación das táboas salariais para o ano 2012.
Consellería de Traballo e Benestar — III. Outras disposicións — 22/03/2013

Visto o acordo polo que se aproban as táboas salariais para o ano 2012, que subscribiu a comisión mixta do convenio colectivo de Autoestradas de Galicia, Autopistas de Galicia, Concesionaria de la Xunta de Galicia, S.A. (código nº 82000512011999) relativo á aprobación das táboas salariais para o ano 2012 na reunión celebrada o 1 de febreiro de 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei de Estatuto dos traballadores, e no Real decreto 713/2010, de 28 de maio, sobre rexistro e depósito de convenios e acordos colectivos de traballo.
Esta Dirección Xeral de Traballo e Economía Social,
Primeiro. Ordear o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 22 de febreiro de 2013
En virtude da redacción dos artigos 6, 21 e 24 do Convenio colectivo de ámbito interprovincial de Autoestradas de Galicia, Autopistas de Galicia, Concesionaria de la Xunta de Galicia, S.A., 2011-2014 (A-15508856), código de convenio núm. 82000512011999 (en diante, o convenio), recoñecéndose mutuamente capacidade e lexitimación suficiente, as partes que más abaixo se relacionan deciden aprobar por unanimidade os seguintes acordos:
Primeiro. Unha vez publicado polo Instituto Nacional de Estatística o Índice de Prezos de Consumo (IPC) establecido en 31 de decembro de 2012 (2,9 %) e en aplicación do previsto nos artigos 21, letra b), e 25, procédese á actualización dos importes que configuran as táboas salariais, de complemento nocturno e de complemento de festivos vixentes con efectos desde o 1 de xaneiro de 2012 ata o 31 de decembro de 2012. A dita actualización será do 2,76 % e correspóndese co 95 % do IPC do ano 2012 e será de aplicación a todos e cada un dos traballadores de Autoestradas de Galicia, S.A., de acordo co previsto no artigo 2 do convenio, e estarán constituídos polos conceptos, valores e importes que a continuación se relacionan:
A seguir preséntase unha táboa de correspondencia entre as antigas categorías profesionais e os novos niveis que se lles asigna a cada unha delas dentro do grupo profesional no que se integran:
Artigo 3
En aplicación do artigo 25 do convenio, a liquidación de atrasos correspondentes ao exercicio 2012 deberán ser aboados nunha soa paga, durante o primeiro trimestre do exercicio inmediatamente posterior ao de revisión salarial, isto é, antes do 31 de marzo de 2013.
Disposición derradeira
En aplicación do Real decreto 1040/1981, artigo 2, letra e), acórdase apoderar o secretario da comisión mixta, Fco. Javier Fernández Andrade, para que proceda á notificación inmediata do contido da presente acta á autoridade laboral competente, para os efectos legais oportunos.